A. ŽENKLINIMAS

INFORMACIJA ANT IŠORINĖS PAKUOTĖS

KARTONO DĖŽUTĖ

1.	VAISTINIO PREPARATO PAVADINIMAS

Dexketoprofeno Genfarma 50 mg/2 ml koncentratas injekciniam ar infuziniam tirpalui	
Deksketoprofenas

2.	VEIKLIOJI MEDŽIAGA IR JOS KIEKIS

Vienoje 2 ml ampulėje yra 50 mg deksketoprofeno (deksketoprofeno trometamolio pavidalu). 

3.	PAGALBINIŲ MEDŽIAGŲ SĄRAŠAS

Etanolis (96%), natrio chloridas, natrio hidroksidas, injekcinis vanduo.
Išsamią informaciją žr. pakuotės lapelyje.

4.	FARMACINĖ FORMA IR KIEKIS PAKUOTĖJE

Koncentratas injekciniam ar infuziniam tirpalui
100 ampulių

5.	VARTOJIMO METODAS IR BŪDAS (-AI)

Vartoti į raumenis.
Vartoti į veną.
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

8.	TINKAMUMO LAIKAS

Tinka iki {mm.MMMM}
Atidarius ampulę, vaistą reikia suvartoti nedelsiant. 

9.	SPECIALIOS LAIKYMO SĄLYGOS

Ampules laikyti išorinėje dėžutėje, kad preparatas būtų apsaugotas nuo šviesos.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.	LYGIAGRETUS IMPORTUOTOJAS

Lygiagretus importuotojas UAB „Adeofarma“.

12.	LYGIAGRETAUS IMPORTO LEIDIMO NUMERIS (-IAI)

LT/L/17/0503/001

13.	SERIJOS NUMERIS

Serija

14.	PARDAVIMO (IŠDAVIMO) TVARKA

Receptinis vaistas

15.	VARTOJIMO INSTRUKCIJA

16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.

17.	UNIKALUS IDENTIFIKATORIUS – 2D BRŪKŠNINIS KODAS

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

Gamintojas:
GENFARMA LABORATORIO, S.L. 
Avda. de la Constitución, 199, P.I. Monte Boyal,  45950 Casarrubios del Monte (Toledo) 
Ispanija

Perpakavo: UAB „Entafarma“ arba BĮ UAB „ Norfachema“

Perpak.serija:
Lygiagrečiai importuojamas vaistinis preparatas nuo referencinio vaistinio preparato skiriasi tinkamumo laiku:referencinio vasitinio preparato tinkamumo laikas -4 metai, o lygiagrečiai importuojamo vaist. preparato tinkamumo laikas-18 mėnesių.

B. PAKUOTĖS LAPELIS

Pakuotės lapelis: informacija vartotojui

Dexketoprofeno Genfarma  50 mg/2 ml koncentratas injekciniam ar infuziniam tirpalui Deksketoprofenas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-        Neišmeskite šio lapelio, nes vėl gali prireikti jį perskaityti.
-        Jeigu kiltų daugiau klausimų, kreipkitės į gydytoją arba vaistininką.
-        Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos simptomai yra tokie patys kaip Jūsų).
-        Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių. 

Apie ką rašoma šiame lapelyje?

1.	Kas yra Dexketoprofeno Genfarma  ir kam jis vartojamas
2.	Kas žinotina prieš vartojant Dexketoprofeno Genfarma 
3.	Kaip vartoti Dexketoprofeno Genfarma 
4.	Galimas šalutinis poveikis
5.	Kaip laikyti Dexketoprofeno Genfarma 
6.	Pakuotės turinys ir kita informacija

1.	Kas yra Dexketoprofeno Genfarma  ir kam jis vartojamas

Dexketoprofeno Genfarma  yra vaistas skausmui malšinti ir uždegimui slopinti (nesteroidinis vaistas nuo uždegimo, NVNU).
Dexketoprofeno Genfarma  vartojamas ūminio vidutinio stiprumo arba stipraus skausmo malšinimui – po operacijų, esant inkstų akmenligės priepuoliui ar strėnų skausmui, kai vaisto negalima gerti.

2.	Kas žinotina prieš vartojant Dexketoprofeno Genfarma 

Dexketoprofeno Genfarma  vartoti negalima:
-        jeigu yra alergija deksketoprofenui arba bet kuriai pagalbinei šio vaisto medžiagai (jos išvardytos 6 skyriuje);
-        jeigu Jūs jautrus acetilsalicilo rūgščiai ar kitiems NVNU (nesteroidiniai vaistai nuo uždegimo);
-	jeigu sergate astma arba po acetilsalicilo rūgšties arba kitų nesteroidinių vaistų nuo uždegimo vartojimo yra buvę astmos priepuolių, ūminis alerginis rinitas (trumpalaikis uždegiminės kilmės nosies užgulimas), nosies polipų (dėl alergijos susidariusios išaugos nosyje), dilgėline (odos bėrimas), angioneurozine edema (veido, akių, lūpų arba liežuvio patinimas, arba kvėpavimo sutrikimas) arba atsiranda švokštimas krūtinėje;
- jeigu vartojant ketoprofeną (nesteroidinį vaistą nuo uždegimo) arba fibratus (vaistus, mažinančius riebalų kiekį kraujyje) jums pasireiškė alerginės arba toksinės reakcijos šviesos poveikyje (ypač parausta ir (arba) susidaro pūslės odos paviršiuje saulės poveikyje);
-        jeigu sergate pepsine opa, yra kraujavimas iš skrandžio ar žarnyno, arba praeityje yra buvęs kraujavimas iš skrandžio ar žarnyno, išopėjimas ar perforacija;
-        jei yra dabar arba dėl buvusio NVNU vartojimo buvo kraujavimas iš virškinimo trakto ar perforacija;
-        jeigu sergate lėtinėmis virškinimo trakto ligomis (pvz., virškinimo sutrikimas, kamuoja rėmuo);
- jei sergate lėtinėmis žarnyno ligomis, pasireiškiančiomis uždegimu (Krono liga ar opiniu kolitu);
-        jeigu nustatytas sunkus širdies nepakankamumas, vidutinio sunkumo arba sunkus inkstų 
veiklos sutrikimas, sunkus kepenų veiklos sutrikimas;
-        jeigu yra polinkis kraujuoti ar nustatytas kraujo krešumo sutrikimas;
- jei yra ūmi dehidratacija (praradote daug kūno skysčiu) dėl vėmimo, viduriavimo ar nepakankamo skysčių suvartojimo;
-        jeigu esate nėščia (paskutiniai trys nėštumo mėnesiai) arba žindote kūdikį.

Įspėjimai ir atsargumo priemonės
Pasitarkite su gydytoju arba vaistininku prieš pradėdami vartoti Dexketoprofeno Genfarma :
-        jei sirgote lėtinėmis žarnyno uždegimo ligomis (lėtiniu kolitu, Krono liga);
-        jei sergate ar sirgote kitomis skrandžio ar žarnyno ligomis;
-        jei vartojate vaistus, kurie gali padidinti pepsinės opos ar kraujavimo pavojų, pvz., geriamuosius kortikosteroidus, kai kuriuos vaistus nuo depresijos (pvz., selektyviuosius serotonino reabsorbcijos inhibitorius, SSRI), krešumą mažinančius preparatus, pvz. acetilsalicilo rūgštį (aspiriną), antikoaguliantą varfariną. Tokiais atvejais prieš Dexketoprofeno Genfarma  vartojimą pasitarkite su gydytoju; jis gali paskirti papildomai vaistų, saugančių Jūsų skrandį (pvz., mizoprostolį arba vaistus, kurie slopina skrandžio sulčių rūgšties susidarymą);
-        jei sergate širdies ligomis, sirgote insultu arba Jums atrodo, kad šios būklės gresia (pvz., padidėjęs kraujospūdis, sergate cukriniu diabetu, nustatyta didelė cholesterolio koncentracija kraujyje, rūkote), turite pasitarti dėl vaisto vartojimo su gydytoju arba vaistininku; tokie vaistai kaip Dexketoprofeno Genfarma  gali būti susiję su nedideliu miokardo infarkto arba insulto rizikos padidėjimu. Pavojus didėja, kai ilgai vartojamos didelės vaisto dozės. Neviršykite rekomenduojamų vaisto dozių ir vartojimo trukmės;
-         jei esate senyvo amžiaus: Jums gali dažniau būti šalutinio poveikio požymių (žr. 4 skyrių). Atsiradus šalutinio poveikio požymių, nedelsiant pasitarkite su gydytoju;
-         jei sergate ar sirgote alerginėmis ligomis;
-         jei sergate inkstų, kepenų ar širdies ligomis (hipertenzija ir/arba širdies nepakankamumas), arba audiniuose kaupiasi skysčiai, taip pat, jei tokių sutrikimų buvo anksčiau;
-         jeigu vartojate šlapimo išsiskyrimą skatinančius preparatus (diuretikus) arba sumažėjęs kraujo tūris dėl to, kad netenkama daug skysčių (pvz., gausus šlapinimasis, viduriavimas, vėmimas);
-         jei esate vaisingo amžiaus moteris (Dexketoprofeno Genfarma  gali sutrikdyti Jūsų vaisingumą, todėl jo negalima vartoti), jei planuojate pastoti arba atliekate tyrimus dėl nevaisingumo;
-         jei esate nėščia pirmuosius šešis mėnesius;
-         jei sergate kraujodaros ligomis;
-         jei sergate sistemine raudonąja vilklige ar mišriomis jungiamojo audinio ligomis (imuninės sistemos ligos, pažeidžiančios jungiamąjį audinį);
- jeigu sergate vėjaraupiais, nes išimtiniais atvejais NVNU gali pasunkinti ligos eigą;
- jeigu sergate astma, susijusia su lėtiniu rinitu, lėtiniu sinusitu ir /arba nosies polipais, nes jums  yra didesnė alerginių reakcijų rizika vartojant acetilsalicilo rūgštį ir (arba) NVNU palyginti su bendra populiacija. Šio vaisto vartojimas gali sukelti astmos arba bronchų spazmo priepuolius, ypač acetilsalicilo rūgščiai arba NVNU jautriems pacientams.

Vaikams ir paaugliams
Dexketoprofeno Genfarma  nebuvo tiriamas su vaikais ir paaugliais. Todėl Dexketoprofeno Genfarma  saugumas ir veiksmingumas vaikams ir paaugliams nenustatytas. Šiuo vaistu vaikai ir paaugliai neturėtų būti gydomi.

Kiti vaistai ir Dexketoprofeno Genfarma 
Jeigu vartojate arba neseniai vartojote kitų vaistų arba dėl to nesate tikri, įskaitant įsigytus be recepto, pasakykite gydytojui arba vaistininkui. Yra keletas vaistų, kurių negalima vartoti kartu, taip pat kitų, kurių dozes reikia pakeisti, jei jie vartojami kartu.
Visuomet pasakykite gydytojui, odontologui arba vaistininkui, jei vartojate kitus vaistus kartu su Dexketoprofeno Genfarma .

Nerekomenduotina vaisto vartoti su:
-        acetilsalicilo rūgštimi (aspirinu), kortikosteoridais arba kitais vaistais nuo uždegimo;
-        varfarinu, heparinu ar kitais vaistais mažinančiais kraujo krešumą;
-        ličiu, preparatu kai kurioms psichikos ligoms gydyti;
-        metotreksatu, preparatu vėžiui ir reumatinėms ligoms gydyti; 
-        hidantoinais ir fenitoinu, vaistais epilepsijai gydyti;
-        sulfametoksazoliu, preparatu infekcinėms ligoms gydyti.

Galima vartoti laikantis atsargumo su:
-        angiotenziną konvertuojančio fermento (AKF) inhibitoriais, β blokatoriais, angiotenzino II receptorių antagonistais, vartojamais padidėjusiam kraujospūdžiui ir širdies ligoms gydyti;
-        pentoksifilinu ir okspentifilinu, vartojamais esant lėtinėms opoms dėl sutrikusios kraujotakos venose;
-	zidovudinu, vaistu virusinėms infekcijoms gydyti;aminoglikozidų grupės antibiotikais, vartojamais bakterijų sukeltoms infekcinėms ligoms gydyti;
-	chlorpropamidu ir glibenklamidu, vartojamais sergant cukriniu diabetu.

Vaistų sąveika, į kurią reikia atkreipti dėmesį:
-        chinolonų grupės antibiotikai (pvz., ciprofloksacinas, levofloksacinas), vartojami bakterijų sukeltoms infekcijoms gydyti;
-        ciklosporinas ir takrolimuzas, preparatai, vartojami po transplantacijos ir sergant kai kuriomis imuninės sistemos ligomis;
-        streptokinazė ir kiti trombolitikai arba fibrinolitikai - vaistai, tirpinantys trombus ir saugantys nuo jų susidarymo;
-        probenecidas, vaistas nuo podagros;
-        digoksinas, vartojamas esant lėtiniam širdies nepakankamumui;
-        mifepristonas, vaistas nėštumui užbaigti;
-        vaistai nuo depresijos, priklausantys selektyviųjų serotonino reabsorbcijos inhibitorių (SSRI) grupei;   
-        antitrombocitiniai preparatai, vartojami trombocitų sukibimui ir krešulių susidarymui sumažinti.

Jei kyla abejonių vartojant kitus vaistus kartu su Dexketoprofeno Genfarma , pasitarkite su gydytoju arba vaistininku.

Nėštumas, žindymo laikotarpis ir vaisingumas
Dexketoprofeno Genfarma  negalima vartoti paskutinius 3 nėštumo mėnesius ir žindymo laikotarpiu. Pasitarkite su gydytoju.
Jeigu esate nėščia, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku, , nes tuomet Dexketoprofeno Genfarma  gali Jums netikti.  
Planuojančioms nėštumą moterims arba nėščiosioms reikia vengti vartoti Dexketoprofeno Genfarma . Bet kuriuo nėštumo laikotarpiu šį vaistą galima vartoti tik gydytojui nurodžius.
Dexketoprofeno Genfarma  vartoti nerekomenduojama norint pastoti arba atliekant tyrimus dėl nevaisingumo.

Vairavimas ir mechanizmų valdymas
Dexketoprofeno Genfarma gali sukelti lengvo ar vidutinio stiprumo poveikį gebėjimui vairuoti arba valdyti mechanizmus, nes gali imti svaigulys arba snaudulys. Pastebėję tokį poveikį, nevairuokite ir nevaldykite mechanizmų, kol šie simptomai išnyks. Pasitarkite su gydytoju.

Dexketoprofeno Genfarma  sudėtyje yra etanolio
Kiekvienoje Dexketoprofeno Genfarma  ampulėje yra 200 mg etanolio, atitinkančio 5 ml alaus arba 2,08 ml vyno vienoje dozėje. Sergantiems chroniniu alkoholizmu tai pavojinga.
Tai reikia įvertinti nėšiosioms, žindyvėms, vaikams ir sergantiems kepenų ligomis, epilepsija pacientams.
Preparato vienoje dozėje yra mažiau nei 1 mmol natrio (23 mg), tai yra preparato sudėtyje praktiškai sodos nėra. 

3.	Kaip vartoti Dexketoprofeno Genfarma 

Visada vartokite šį vaistą  tiksliai kaip nurodė gydytojas. Jeigu abejojate, kreipkitės į gydytoją.
Gydytojas Jums paaiškins, kokios Dexketoprofeno Genfarma  dozės Jums reikia atsižvelgiant į ligos pobūdį, sunkumą ir trukmę. Rekomenduojama dozė yra 1 Dexketoprofeno Genfarma  ampulė (50 mg) kas 8-12 val. Prireikus, vaisto galima sušvirkšti pakartotinai tik praėjus 6 val. Negalima jokiu būdu viršyti paros dozės 150 mg (3 Dexketoprofeno Genfarma  ampulių).
Dexketoprofeno Genfarma  tinka trumpam vartojimui ir gydymas apribojamas laikotarpiu, kol yra ūmių ligos simptomų (ne ilgiau kaip 2 dienas). Kai tik įmanoma, pacientui reikia skirti vartoti geriamuosius vaistus nuo skausmo.
Senyviems pacientams, kai yra inkstų funkcijos sutrikimas, inkstų ar kepenų ligos patariama nevartoti paros dozės, didesnės kaip 50 mg (tai atitinka vieną Dexketoprofeno Genfarma  ampulę). 

Vartojimo metodas
Dexketoprofeno Genfarma  galima švirkšti tik į raumenis arba į veną (kaip tai atlikti aprašyta 7 skyriuje).
Jei Dexketoprofeno Genfarma  vartojamas švirkšti į raumenis, tai ištraukus jį iš ampulės reikia nedelsiant sušvirkšti. Švirkšti reikia lėtai giliai į raumenis.
Galima vartoti tik skaidrų ir bespalvį tirpalą.

Vartojimas vaikams ir paaugliams
Šio vaisto vartoti vaikams ir paaugliams (iki 18 metų) negalima.

Pavartojus per didelę Dexketoprofeno Genfarma  dozę
Perdozavus šio vaisto, nedelsiant praneškite vaistininkui arba gydytojui, arba kreipkitės į artimiausios ligoninės skubios pagalbos skyrių. Nepamirškite pasiimti kartu vaisto pakuotės arba šio lapelio.

Pamiršus pavartoti Dexketoprofeno Genfarma 
Negalima vartoti dvigubos dozės norint kompensuoti praleistą dozę. Vartokite kitą vaisto dozę jai nustatytu laiku (žr. 3 skyrių).
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Šalutiniam poveikiui apibūdinti naudojami tokie dažnumo dydžiai. 
Dažni: (pasitaiko rečiau kaip 1 iš 10 pacientų)
Pykinimas ir (arba) vėmimas, skausmas sušvirkštimo vietoje, reakcija vaisto suleidimo vietoje, tai yra uždegimas, mėlynė arba kraujosrūva.

Nedažni: (pasitaiko rečiau kaip 1 iš 100 pacientų)
Vėmimas su krauju, sumažėjęs kraujospūdis, karščiavimas, pablogėjęs regėjimas (matymas lyg pro rūką), svaigulys, mieguistumas, sutrikęs miegas, galvos skausmas, mažakraujystė, pilvo skausmas, vidurių užkietėjimas, sutrikęs virškinimas, viduriavimas,  burnos džiūvimas, raudonis, bėrimas, odos uždegimas (dermatitas), niežulys, prakaitavimas, nuovargis, skausmas, šalčio pojūtis., 

Reti: (pasitaiko rečiau kaip 1 iš 1000 pacientų)
Pepsinė opa, pepsinės opos prakiurimas arba kraujavimas, padidėjęs kraujospūdis, silpnumas, suretėjęs kvėpavimas, paviršinių venų trombozė su venų uždegimu (paviršinis tromboflebitas), pavieniai širdies nereguliarūs susitraukimai (ekstrasistolės), pagreitėjęs širdies plakimas, periferinės edemos, jutimo sutrikimai, karščiavimas ir šaltkrėtis, spengimas ausyse, bėrimas ir niežulys, gelta, spuogai, nugaros skausmas, inkstų skausmas, dažnas šlapinimasis, sutrikusios menstruacijos, sutrikusi prostatos veikla, raumenų ir sąnarių sąstingis, mėšlungis, pakitę kepenų funkcijos rodikliai, padidėjęs gliukozės kiekis kraujyje (hiperglikemija), sumažėjęs gliukozės kiekis kraujyje (hipoglikemija), padidėjęs kai kurių riebalų kiekis kraujyje (hipertrigliceridemija), šlapime padidėjęs kiekis ketoninių kūnų (ketonurija) arba baltymų (proteinurija), kepenų ląstelių pažeidimas (hepatitas), ūminis inkstų nepakankamumas.. 

Labai reti: (pasitaiko rečiau kaip 1 iš 10000 pacientų)
Ūminės alerginės reakcijos (anafilaksinės), galinčios sukelti kolapsą, sunkūs odos ir gleivinių pažeidimai (Stevenso-Džonsono sindromas, toksinė epiderminė nekrolizė - Lajelio sindromas), veido arba lūpų ir ryklės patinimas (angioneurozinė edema), kvėpavimo sustojimas dėl raumenų spazmo apie kvėpavimo takus (bronchų spazmas), pasunkėjęs kvėpavimas, kasos uždegimas,  odos jautrumo reakcijos ir padidėjęs odos jautrumas šviesai, inkstų pažeidimas, sumažėjęs leukocitų kiekis kraujyje (neutropenija), sumažėjęs trombocitų kiekis kraujyje (trombocitopenija).

Jei pradėjus vaistą vartoti atsiranda šalutinių virškinimo trakto požymių (pvz., skrandžio skausmas, rėmuo, kraujavimas), jei Jums anksčiau dėl NVNU vartojimo buvo kokių nors šalutinio poveikio požymių, ypač jei esate senyvo amžiaus, nedelsiant apie tai pasakykite gydytojui.

Tuoj pat nutraukite Dexketoprofeno Genfarma  vartojimą, jei pastebėjote bėrimą, kitus kokius nors gleivinės pažeidimus (pvz., pažeidimus burnoje) ar bet kokius kitus alergijos požymius.

Vartojant NVNU aprašyti skysčių susilaikymo ir patinimų (ypač kulkšnyse ir kojose), kraujospūdžio padidėjimo ir širdies nepakankamumo atvejai.

Tokie vaistai kaip Dexketoprofeno Genfarma , gali būti susiję su širdies priepuolio (miokardo infarkto) ar insulto pavojaus nedideliu padidėjimu.

Sergantiesiems sistemine raudonąja vilklige, mišriomis jungiamojo audinio ligomis (imuninės sistemos ligomis, pažeidžiančiomis jungimąjį audinį), vaistai nuo uždegimo kartais sukelia karščiavimą, galvos skausmą, sprando ir juosmens skausmą bei sąstingį.

Jei vartojant Dexketoprofeno Genfarma  atsiranda infekcijos požymių arba būklė blogėja, reikia nedelsiant kreiptis į gydytoją.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, ir pateikti ją vienu iš šių būdų: raštu adresu (Valstybinei vaistų kontrolės tarnybai prie Lietuvos Respublikos sveikatos apsaugos ministerijos), Žirmūnų g. 139A, LT 09120 Vilnius; nemokamu fakso numeriu (8 800) 20 131; telefonu (8 6) 143 35 34; el. paštu NepageidaujamaR@vvkt.lt, per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.	Kaip laikyti Dexketoprofeno Genfarma 

Šį vaistą laikykite vaikams nepastebimoje ir nepasiekiamoje vietoje.
Ant dėžutės ir ampulės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Ampules laikyti išorinėje dėžutėje, kad preparatas būtų apsaugotas nuo šviesos.

Dexketoprofeno Genfarma  50 mg/2 ml koncentratą injekciniam ar infuziniam tirpalui tinka vartoti tik vieną kartą, nesuvartotas likutis turi būti sunaikintas. Prieš vartojimą tirpalą reikia įvertinti vizualiai, siekiant įsitikinti, kad jis yra bespalvis ir skaidrus. Jei tirpale matyti kietų dalelių, jo vartoti negalima.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6.	Pakuotės turinys ir kita informacija

Dexketoprofeno Genfarma  sudėtis
-       Veiklioji medžiaga yra deksketoprofenas. Vienoje 2 ml ampulėje yra 50 mg deksketoprofeno (deksketoprofeno trometamolio pavidalu). Viename injekcinio tirpalo ml yra 25 mg deksketoprofeno (deksketoprofeno trometamolio pavidalu). 
-        Pagalbinės medžiagos yra etanolis (96%), natrio chloridas, natrio hidroksidas, injekcinis vanduo.

Dexketoprofeno Genfarma  išvaizda ir kiekis pakuotėje
Skaidrus ir bespalvis injekcinis tirpalas/koncentratas infuziniam tirpalui. 
Spalvoto I tipo stiklo ampulės, kuriose yra 2 ml Dexketoprofeno Genfarma koncentratas injekciniam ar infuziniam tirpalui. Pakuotėje yra 100 ampulių.

Registruotojas eksportuojančioje valstybėje ir gamintojas 

GENFARMA LABORATORIO, S.L.
Avda de la Constitución 199, Polígono Industrial Monte Boyal 45950 Casarrubios del Monte (Toledo) 
Ispanija

Lygiagretus importuotojas
UAB „Adeofarma“
Švitrigailos g. 11 A
Vilnius LT-03228
Lietuva

Perpakavo:
UAB „Entafarma“
Klonėnų vs. 1
Širvintų r. sav.
Lietuva

arba 

BĮ UAB „ Norfachema“  
Vytauto g. 6, Jonava
Lietuva 
Perpak.serija:

 Lygiagrečiai importuojamas vaistinis preparatas nuo referencinio vaistinio preparato skiriasi tinkamumo laiku:referencinio vasitinio preparato tinkamumo laikas -4 metai, o lygiagrečiai importuojamo vaistinio preparato tinkamumo laikas-18 mėnesių.

Šis pakuotės lapelis paskutinį kartą peržiūrėtas 2017-05-25.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

-------------------------------------------------------------------------------------------------------
Toliau pateikta informacija skirta tik sveikatos priežiūros specialistams: 

Švirkštimas į veną

Infuzija į veną
Infuzijai į veną Dexketoprofeno Genfarma  50 mg/2 ml koncentratas injekciniam ar infuziniam tirpalui
vienos ampulės turinį (2 ml) reikia skiesti 30-100 ml fiziologinio tirpalo, gliukozės arba Ringerio laktato tirpalo. Atskiestas tirpalas lėtai infuzuojamas į veną, infuzijos trukmė 10-30 min. Tirpalą visuomet reikia saugoti nuo dienos šviesos.

Švirkštimas srovele
Prireikus, Dexketoprofeno Genfarma  50 mg/2 ml 
koncentratas injekciniam ar infuziniam tirpalui ampulės turinį (2 ml) galima lėtai, ne greičiau kaip per 15 sekundžių, sušvirkšti į veną.

Dexketoprofeno Genfarma  50 mg/2 ml koncentratas injekciniam ar infuziniam tirpalui negalima švirkšti į nugaros smegenų dangalo arba kietojo dangalo ertmę, nes jo sudėtyje yra etilo alkoholio.

Vartojimo instrukcija
Dexketoprofeno Genfarma  50 mg/2 ml koncentratas injekciniam ar infuziniam tirpalui i tinka tik vienkartiniam vartojimui, nesuvartotas likutis turi būti sunaikintas. Vartoti galima tik skaidrų ir bespalvį tirpalą.

Suderinamumas
Dexketoprofeno Genfarma  50 mg/2 ml koncentratas injekciniam ar infuziniam tirpalui tinka vartojimui, jei maišomas mažame tūryje (pvz., švirkšte) su injekcinio heparino, lidokaino, morfino ir teofilino tirpalais.
Injekcijoms tinkamas tirpalas yra skaidrus. Dexketoprofeno Genfarma , skiestas su 100 ml fiziologinio arba gliukozės tirpalo, gali būti maišomas su: dopaminu, heparinu, hidroksizinu, lidokainu, morfinu, petidinu ir teofilinu.
Kai skiestas Dexketoprofeno Genfarma  50 mg/2 ml koncentratas injekciniam ar infuziniam tirpalui buvo laikomas plastmasiniuose maišeliuose arba infuziniuose rinkiniuose, pagamintuose iš etilvinilo acetato (EVA), celiuliozės propionato (CP), žemo tankio polietileno (LDPE) ir polivinilchlorido (PVC), veikliosios medžiagos sorbcija nenustatyta.